  Туспктэм: Николай Кузнецов Майя Бывальцева 21-тӥ куартолэзе Удмуртиын 11-тӥ классэз йылпумъясьёс понна чингылиос берпуметӥзэ жингыртозы. Ижкарысь школаосты 2 сюрс 959 пиналъёс быдто. Праздниклы сӥзем ужрадъёсы анай-атаёсты азьвыл гожтӥськыса гинэ лэзёзы. Со сярысь кар администрацилэн пресс-службаез ивортӥз. « Праздниклы сӥзем линейкаосты ортчытон дыръя кышкыттэмлыкез радъян ласянь бадӟым уж лэсьтӥм. Соин ик пиналлэн берпуметӥ звоноказ пыриськон понна анай-атайёсты азьвыл ик гожтӥськыны куриськом » Наталья Гвоздкова, Ижкар администрациысь дышетонъя управленилэн кивалтӥсез Коронавирусэн сюбегатонъёс бере нырысьсэ Гужем садын выпускникъёс понна бадӟым шулдыръяськон ортчоз. Но 23 час бере котькуд пинал дораз луыны кулэ, со пумысен котькудӥныз классэн кивалтӥсен но анай-атаен вераськемын, пусйиз Наталья Гвоздкова. Тодэ вайытом, 26-тӥ куартолэзе Удмуртиын 11-тӥ классэз йылпумъясьёс понна огъя кун экзаменъёс кутскозы. Тодон-валанъёссэс 6 сюрс 122 пиналъёс эскерозы.  Тегъёс: Удмуртия школаос пиналъёс Ижкар праздникъёс  